ครม.อนุมัติงบปี55วงเงิน2.25ล้านล้าน
ครม.ไฟเขียวกฎหมายงบประมาณ 2 ฉบับ ทั้งงบปี'55 วงเงิน 2.25 ล้านล้านบาทและงบกลางปีนี้อีก 1 แสนล้านบาท
24 ม.ค. 2554

ครม.ไฟเขียวกฎหมายงบประมาณ 2 ฉบับ ทั้งงบปี'55 วงเงิน 2.25 ล้านล้านบาทและงบกลางปีนี้อีก 1 แสนล้านบาท
นายกรณ์ จาติกวณิช รมว.คลัง เปิดเผยว่าที่ประชุมคณะรัฐมนตรี ( ครม. ) อนุมัติกรอบงบประมาณรายจ่ายปี2555 อยู่ที่ 2.25 ล้านล้านบาท  และงบประมาณรายได้อยู่ที่ 1.9 ล้านล้านบาท ซึ่งยังคงเป็นการจัดทำงบประมาณแบบขาดดุลที่ระดับ 3.5 แสนล้านบาท ลดลงจากที่ตั้งเป้าหมายว่าจะขาดดุล 3.9 แสนล้านบาท และถือว่าขาดดุลลดลง 7 หมื่นล้านบาทเมื่อเทียบปี 2554 ทั้งนี้เพื่อเดินหน้าเข้าสู่การจัดทำงบประมาณแบบขาดดุลให้ได้ภายใน 5 ปี 
สำหรับโครงสร้างบประมาณรายจ่าย 2.25 ล้านบาท ดำมจากปีงบ 2554 จำนวน 1.8 แสนล้านบาท หรือเพิ่มขึ้น 8.7 % แยกเป็นรายจ่ายประจำ 1.82 ล้านล้านบาท เพิ่มขึ้นจากปีงบ 2554 1.58 แสนล้านบาทหรือเพิ่มขึ้น 9.6 % และคิดเป็นสัดส่วน 80.9 %  ของงบประมาณรวม  ทั้งนี้ไม่ได้ตั้งงบรายจ่ายเพื่อชดเชยเงินคงคลังไว้ในปีงบ 2555 เพราะได้เสนอตั้งไว้ในรายจ่ายเพิ่มเติมของปีงบ 2554 
นอกจากนี้ยังมีรายจ่ายงบลงทุนจำนวน 3.82 แสนล้านบาท เพิ่มจากปีงบ 2554 3.68 หมื่นล้านบาท  หรือเพิ่มขึ้น 10.7 % คิดเป้นสัดส่วน 17 % ของวงเงินงบประมาณ และรายจ่ายชำระคืนต้นเงินกู้ 4.71 หมื่นล้านบาท เพิ่มจากปีงบ 2554 จำนวน 1.46 หมื่นล้านบาท หรือเพิ่มขึ้น 44.9 % คิดเป็นสัดส่วน 2.1 % ของวงเงินงบประมาณ